****

**OBEC LIČARTOVCE**

|  |  |
| --- | --- |
| **Názov** | **„N Á V R H“**  **Všeobecne záväzné nariadenie** **o určení výšky finančných poplatkov na čiastočnú úhradu nákladov na výchovu a vzdelanie a nákladov spojených so stravovaním v školách a školských zariadeniach, ktorých zriaďovateľom je obec Ličartovce** |
| **Označenie poradového čísla** | **.........../2019** |
| **Dátum platnosti** | 01.november 2019 |
| **Dátum účinnosti** | 01.november 2019 |
| **Spracovateľ/Spracovatelia** | Obec Ličartovce,  Mgr. Alena Kovařová, riaditeľka MŠ  Bc. Danka Kišidayová, vedúca ŠJ |
| **Autor** |  |
| **Schválil** | Ing. Mária Ščepitová, starostka obce |
| **Dátum vyvesenia** | 16.septembra 2019 |
| **Dátum zvesenia** |  |

Obec Ličartovce podľa § 6 ods. 1 zákona č. 369/1990 Zb. o obecnom zriadení v znení neskorších predpisov a podľa § 7 ods. 4 zákona č. 583/2004 Z. z. o rozpočtových pravidlách územnej samosprávy v znení neskorších predpisov - **Obecné zastupiteľstvo v Ličartovciach uznesením č. ........ prijatým na svojom rokovaní dňa ........... vydáva**

**N Á V R H**

**Všeobecne záväzné nariadenie**

**o určení výšky finančných poplatkov na čiastočnú úhradu nákladov na výchovu a vzdelanie a nákladov spojených so stravovaním v školách a školských zariadeniach, ktorých zriaďovateľom je obec Ličartovce**

Obecné zastupiteľstvo v Ličartovciach v súlade s ustanovením § 6 a § 11 zákona č. 369/1990 Zb. o obecnom zriadení v znení neskorších predpisov a v súlade s ustanovením § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a ustanoveniami § 28, § 49, § 114, § 116 a § 140 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sa uznáša na tomto všeobecne záväznom nariadení:

**PRVÁ ČASŤ**

**ÚVODNÉ USTANOVENIA**

**Článok 1**

**Účel a predmet**

1. Všeobecne záväzné nariadenie (ďalej len „VZN“) určuje výšku príspevku na čiastočnú úhradu nákladov na výchovu a vzdelávanie a nákladov spojených so stravovaním v školách a školských zariadeniach, ktorých zriaďovateľom je obec Ličartovce .

**Článok 2**

**Druhy poplatkov v školách a školských zariadeniach**

1. V školách a školských zariadeniach v zriaďovateľskej pôsobnosti obce Ličartovce sa uhrádzajú tieto poplatky na čiastočnú úhradu nákladov na výchovu a vzdelávanie a nákladov spojených so stravovaním (ďalej len „príspevky“):

* poplatok za pobyt dieťaťa v materskej škole,
* poplatok na činnosť školského klubu detí,
* poplatok na čiastočnú úhradu nákladov spojených so stravovaním v zariadení školského stravovania.

**DRUHÁ ČASŤ**

**POPLATKY V ŠKOLÁCH A ŠKOLSKÝCH ZARIADENIACH**

**Článok 3**

**Poplatok za pobyt dieťaťa v materskej škole**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy mesačne na jedno dieťa nasledovne:

Za pobyt dieťaťa vo veku do 3 rokov ...................................... 25 eur na dieťa/mesiac

Za pobyt dieťaťa od 3 rokov s trvalým pobytom v obci ............15 eur na dieťa/mesiac

Za pobyt dieťaťa od 3 rokov bez trvalého pobytu v obci ..........20 eur na dieťa/mesiac

2. Poplatok sa uhrádza vopred do 15. dňa v kalendárnom mesiaci.

3. Ak je dieťa prijaté do materskej školy v priebehu školského roka, za prvý mesiac dochádzky sa poplatok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí dieťaťa do materskej školy.

**Článok 4**

**Výška, termín a spôsob úhrady poplatku za pobyt dieťaťa v materskej škole v období obmedzenej alebo prerušenej prevádzky cez letné prázdniny**

1. Poplatok v materskej škole sa neuhrádza za dieťa, ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom.

2. Preukázateľný spôsob je predloženie potvrdenia od lekára (ak je dôvodom choroba) a čestné vyhlásenie zákonného zástupcu o rodinných dôvodoch prerušenia dochádzky do materskej školy.

3. Poplatok v materskej škole sa neuhrádza za dieťa, ktoré nedochádzalo do materskej školy v čase školských prázdnin alebo bola prerušená prevádzka materskej školy zapríčinená obcou alebo inými závažnými dôvodmi; v týchto prípadoch uhrádza zákonný zástupca pomernú časť určeného príspevku .

4. Konkrétnu výšku poplatok podľa Článku 4 odseku 3 VZN oznámi zákonnému zástupcovi riaditeľ materskej školy, do ktorej je dieťa na základe rozhodnutia prijaté. Pre určenie výšky poplatku je rozhodujúce písomné vyhlásenie zákonného zástupcu, v ktorom preukázateľne a záväzne vyjadrí svoj záujem o dochádzku dieťaťa do materskej školy v čase letných prázdnin a uvedie, v ktorých týždňoch počas letných prázdnin bude dieťa materskú školu navštevovať.

5. Za týždeň dochádzky do materskej školy sa na účely platenia poplatku podľa tohto článku považuje každý aj začatý týždeň, okrem týždňa, v ktorom 1. júl pripadne na štvrtok alebo piatok, kedy sa za začatý týždeň poplatok neuhrádza.

**Článok 5**

**Poplatok na činnosť školského klubu detí**

1. Zákonný zástupca dieťaťa prispieva na činnosť školského klubu detí (ŠKD) mesačne za dieťa sumou vo výške 3 €**.**

2. Poplatok sa uhrádza vopred do 15. dňa v kalendárnom mesiaci.

3. Ak je dieťa prijaté do ŠKD v priebehu školského roka, za prvý mesiac dochádzky sa poplatok uhrádza vždy do troch pracovných dní odo dňa, v ktorom bolo zákonnému zástupcovi doručené rozhodnutie o prijatí dieťaťa do školského klubu detí.

**Článok 6**

**Poplatok na čiastočnú úhradu nákladov za stravovanie v zariadení školského stravovania**

1. Zariadenie školského stravovania poskytuje stravovanie deťom a žiakom za čiastočnú úhradu nákladov, ktoré uhrádza zákonný zástupca vo výške nákladov na nákup potravín podľa vekových kategórií stravníkov v súlade s finančnými pásmami nákladov na nákup potravín na jedno jedlo určenými Ministerstvom školstva, vedy, výskumu a športu SR s účinnosťou od 1. 9. 2019.

**Výška poplatku je nasledovná:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Bežné stravovanie** | **Desiata** | **Obed** | **Olovrant** | **Príspevok na režijné náklady** | **Spolu** | **Dotácia na podporu výchovy k stravovacím návykom dieťaťa/žiaka** | **Úhrada zákonného zástupcu alebo dospelej osoby** |
| MŠ celodenná | 0,36 € | 0,85 € | 0,24 € | 0,05 € | **1,50 €** | -- | **1,50 €** |
| MŠ predškoláci | 0,36 € | 0,85 € | 0,24 € | 0,05 € | **1,50 €** | 1,20 € | **0,30 €** |
| ZŠ 1.stupeň | -- | 1,15 € | -- | 0,05 € | **1,20 €** | 1,20 € | **0,00 €** |
| Zamestnanci | -- | 1,33 € | -- | 0,05 € | **1,38 €** | 0,00 € | **1,38 €** |
| Cudzí stravníci (seniori, ŤZP) | -- | 1,33 € | -- | 0,51 € | **1,84 €** | 0,00 € | **1,84 €** |

1. Poplatok na čiastočnú úhradu nákladov na stravovanie v zariadení školského stravovania podľa tohto článku sa uhrádza do 15. dňa kalendárneho mesiaca, ktorý predchádza kalendárnemu mesiacu, za ktorý sa príspevok uhrádza škole, ktorej je školská jedáleň súčasťou.

3. Od 1. januára 2019 je zriaďovateľ povinný znížiť úhradu zákonného zástupcu dieťaťa v školskej jedálni o dotáciu poskytnutú podľa zákona č. 544/2010 Z. z. o dotáciách v pôsobnosti MPSVaR SR.

**Článok 7**

**Stravovanie a príspevok zamestnancov a cudzích dospelých stravníkov v zariadení školského stravovania**

1. Zriaďovateľ súhlasí so stravovaním dospelej osoby v zariadeniach školského stravovania.

2. Dospelý stravník uhrádza za jedno hlavné jedlo cenu **1,84 €**, ktorá sa skladá z príspevku vo výške 1,33 € nákladov na nákup potravín a režijných nákladov vo výške 0,51€.

**TRETIA ČASŤ**

**SPOLOČNÉ, ZÁVEREČNÉ A ZRUŠOVACIE USTANOVENIA**

**Článok 8**

**Úhrada poplatku**

1. Zákonný zástupca alebo dospelá osoba majú povinnosť poplatok uhradiť spôsobom a za podmienok, ktoré určí riaditeľ školy alebo školského zariadenia (ďalej len „riaditeľ“) vo vnútornom predpise.

2. Riaditeľ je povinný účinné VZN, ako aj smernicu o podmienkach úhrady príspevku zverejniť na webovom sídle školy a v priestoroch školy.

3. Riaditeľ je povinný na stretnutí zákonných zástupcov a rodičov detí a žiakov (rodičovskom združení) informovať o výške poplatkov uhrádzaných zákonnými zástupcami.

**Článok 9**

**Postup pre zníženie alebo odpustenie poplatkov**

1. Žiadosť o zníženie alebo odpustenie poplatkov môže uplatniť zákonný zástupca u zriaďovateľa – obec Ličartovce. Písomné žiadosti je potrebné doručiť na obecný úrad v Ličartovciach.

2. Obec Ličartovce môže o žiadosti rozhodnúť za podmienky, že k žiadosti bude zo strany zákonného zástupcu predložený doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu**.**

3. Nárok na zníženie alebo odpustenie poplatku trvá len počas doby, kedy trvajú podmienky zníženia a odpustenia príspevkov, t. j. pokiaľ je zákonný zástupca poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.

4. Ak dôjde k zmene skutočností rozhodujúcich o znížení alebo odpustení príspevku, zákonný zástupca túto skutočnosť bezodkladne písomne oznámi na obecný úrad.

5. Tento postup sa neuplatní, ak ide o deti a žiakov, na ktoré sa poskytuje dotácia podľa osobitného predpisu.

**Článok 10**

**Záverečné ustanovenia**

1. Obecné zastupiteľstvo obce Ličartovce sa na tomto všeobecne záväznom nariadení uznieslo dňa ...................., uznesenie č. .......................Toto nariadenie nadobúda účinnosť .............................

**§ 11**

**Zrušovacie ustanovenia**

1. Dňom nadobudnutia účinnosti tohto VZN sa ruší prijaté uznesenie č.14/2019 o určení výšky poplatku na čiastočnú úhradu nákladov v školách a školských zariadeniach, ktorých zriaďovateľom je obec Ličartovce.

V Ličartovciach dňa 12.09.2019

Ing. Mária Ščepitová

starostka obce

Ličartovce

**Príloha č.1**

Všeobecne záväzné nariadenie (ďalej len „VZN“) určuje výšku príspevku na čiastočnú úhradu nákladov na výchovu a vzdelávanie a nákladov spojených so stravovaním v školách a školských zariadeniach, ktorých zriaďovateľom je obec Ličartovce VZN č. ...../2019

Zápisný lístok stravníka

Záväzne prihlasujem svoje dieťa/žiaka na stravovanie v školskej jedálni na školský rok 2019/2020 odo dňa 2. 9. 2019

meno a priezvisko

dieťaťa/žiaka:........................................................bydlisko:..............................trieda:............................... meno a priezvisko matky (zákonného zástupcu):................................................ číslo telefónu:.............. meno a priezvisko otca(zákonného zástupcu): .................................................. číslo telefónu.............

číslo účtu v tvare IBAN, z ktorého budú realizované príspevky na stravovanie a na ktorý bude vrátený preplatok, resp. jednorazový príspevok na stravovanie po ukončení školského roka........................................

**Spôsob úhrady nákladov na stravné**

- bezhotovostne - trvalým príkazom\* - na číslo účtu v tvare IBAN: SK59 0200 0000 0016 5940 7858VÚB banka Prešov

- v  hotovosti\*

Jednorazový príspevok na stravovanie vo výške 20 € sa uhrádza vopred, pred nástupom dieťaťa na stravovanie(t. j. pred začiatkom školského roka, najneskôr do 25. dňa v mesiaci august) a bude zúčtovaný po ukončení školského roka. Pri dodržiavaní podmienok na priznanie dotácie 1,20 € na výchovu k stravovacím návykom dieťaťa podľa zákona č. 544/2010 Z. z. o dotáciách v pôsobnosti MPSV a R SR bude jednorazový príspevok na stravovanie vrátený zákonnému zástupcovi dieťaťa. Dotácia pre predškolákov sa poskytuje len v prípade celodenného stravovania. Podľa § 4 ods. 6 zákona č. 544/2010 Z. z. sa dotácia na stravu poskytne v sume 1,20 eura za každý deň, v ktorom sa dieťa zúčastnilo na výchovno-vzdelávacej činnosti alebo vyučovania

Platba za stravné sa uhrádza v daný mesiac–vždy do 15.dňa v mesiaci. Pri bezhotovostnom prevode v „poznámke“ uveďte meno a priezvisko dieťaťa/žiaka ,triedu, ktorú navštevuje, a slovo „stravné“, aby bolo možné včas a korektne identifikovať došlé platby na účet ŠJ. Platba v hotovosti priamo u všj. **Denný poplatok na nákup potravín za odobraté jedlo**:

**Deti MŠ :**

- desiata: 0,26 € o

- bed 0,64 €

- olovrant od 0,22 € do 1,12 €

**ZŠ1.ST:** 0,95€

**ZŠ 2.ST:** 1,12€

**Mesačná záloha MŠ bez dotácie:**

**-** 20 x 1,12 € = 22,40 €

**ZŠ s dotáciou 0 €**

Prihlásiť sa na stravovanie alebo odhlásiť sa zo stravovania je možné najneskôr do 14:00 hod v predchádzajúci pracovný deň a to telefonicky na č. t. 051 7931 738 alebo osobne u vedúcej ŠJ. V prípade jej neprítomnosti u zamestnanca určeného riaditeľkou MŠ. Odhlásiť sa zo stravy nie je možné v daný stravovací deň a to z dôvodu dodržiavania všeobecne záväzných právnych predpisov pre školské stravovanie (Zásady správnej výrobnej praxe –HACCP). V prvý deň choroby dieťaťa je možné neodhlásenú stravu odobrať do obedára, v takomto prípade stravník uhrádza plnú výšku príspevku na stravovanie za jedlo. Ďalšie dni neprítomnosti dieťaťa/žiaka na výchovno-vzdelávacom procese v škole je potrebné dieťa/žiaka zo stravovania včas odhlásiť. Za neodobratú alebo včas neodhlásenú stravu sa finančná ani vecná náhrada neposkytuje, t. j. odoberať stravu do obedára v ďalšie dni neprítomnosti dieťaťa/žiaka v škole nie je možné.

Svojím podpisom udeľujem súhlas prevádzkovateľovi informačného systému, ktorého som zákonným zástupcom, a to v informačnom systéme „Stravné“, na účel poskytnutia stravovania v rozsahu: meno a priezvisko stravníka, adresa bydliska a meno, priezvisko, telefonický kontakt a číslo účtu zákonného zástupcu žiaka. Svojím podpisom potvrdzujem, že beriem na vedomie všetky vyššie uvedené podmienky organizácie režimu a podmienky .

V .............................. dňa .................... 2019.............................podpis zákonného zástupcu

**Príloha č.2**

Všeobecne záväzné nariadenie (ďalej len „VZN“) určuje výšku príspevku na čiastočnú úhradu nákladov na výchovu a vzdelávanie a nákladov spojených so stravovaním v školách a školských zariadeniach, ktorých zriaďovateľom je obec Ličartovce

**Žiadosť o vrátenie preplatku stravného z roku 2018/2019**

Meno a priezvisko dieťaťa.......................................................trieda.............................

Meno a priezvisko zákonného zástupcu ........................................................................

Číslo účtu na vrátenie preplatku stravného v tvare IBAN...............................................

€........................................

Dňa......................... Podpis zákonného zástupcu...........................................................

Svojím podpisom súhlasím s podmienkami o vrátenie preplatku stravného.

ŠJ Ličartovce 239, 08203

**Príloha č.3**

Všeobecne záväzné nariadenie (ďalej len „VZN“) určuje výšku príspevku na čiastočnú úhradu nákladov na výchovu a vzdelávanie a nákladov spojených so stravovaním v školách a školských zariadeniach, ktorých zriaďovateľom je obec Ličartovce

**Výzva o zaplatenie nedoplatku stravného z roku 2018/2019**

Meno a priezvisko dieťaťa.......................................................trieda....................................

Meno a priezvisko zákonného zástupcu ...............................................................................

Číslo účtu na zaplatenie nedoplatku stravného v tvare IBAN SK59 0200 0000 001605940

€........................................

Dňa......................... Podpis zákonného zástupcu...........................................................

Svojím podpisom súhlasím s podmienkami o zaplatenie nedoplatku stravného.

ŠJ Ličartovce 239, 08203